

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΑΤΤΙΚΗΣ**  **ΔΗΜΟΣ ΚΑΛΛΙΘΕΑΣ**  **ΔΙΕΥΘΥΝΣΗ :**Πολιτισμού, Παιδείας & Νέας Γενιάς  **ΤΜΗΜΑ :**Παιδείας και Διά Βίου Μάθησης  **ΤΑΧ. Δ/ΝΣΗ :**Φιλαρέτου 108, Τ.Κ. 17676  **ΑΡΜΟΔΙΟΣ :**Σερπετζόγλου Ειρήνη  **ΤΗΛ. :**2109589635  **ΦΑΞ.** :2109589533  **Ε-ΜΑΙL** :paideia@kallithea.gr | **Καλλιθέα 9/12/2020**  **Αρ. Πρωτ.: 53985** |
| **Θέμα**: Συμπλήρωση της με αριθμό 356/19 απόφασης του Δημοτικού Συμβουλίου που αφορά την τροποποίηση συστατικής πράξης του ΝΠΔΔ με την επωνυμία Σχολική Επιτροπή Πρωτοβάθμιας Εκπαίδευσης Δήμου Καλλιθέας. | **ΠΡΟΣ ΤΟΝ** ΠΡΟΕΔΡΟ ΔΗΜΟΤΙΚΟΥ ΣΥΜΒΟΥΛΙΟΥ |

Κύριε Πρόεδρε,

Παρακαλούμε, όπως κατά την προσεχή συνεδρίαση του Δημοτικού Συμβουλίου περιλάβετε προς συζήτηση και έγκριση και το στην περίληψη θέμα, για το οποίο σας γνωρίζουμε τα ακόλουθα:

Κατόπιν επικοινωνίας με τη Δ/νση Διοίκησης της Γενικής Δ/νσης Εσωτερικής Λειτουργίας της Αποκεντρωμένης Διοίκησης Αττικής, για την έγκριση της 356/19 απόφασης του Δημοτικού Συμβουλίου που αφορά την τροποποίηση συστατικής πράξης του ΝΠΔΔ με την επωνυμία Σχολική Επιτροπή Πρωτοβάθμιας Εκπαίδευσης Δήμου Καλλιθέας, μας ζητήθηκε πριν την ακροτελεύτια παράγραφο < Από τη παραπάνω απόφαση δεν προκαλείται δαπάνη σε βάρος του προϋπολογισμού του Δήμου> να προσθέσουμε τη παρακάτω παράγραφο.

**«**Σύμφωνα προς τα παραπάνω η Σχολική Επιτροπή Πρωτοβάθμιας Εκπαίδευσης του Δήμου Καλλιθέας διοικείται από το Διοικητικό Συμβούλιο, το οποίο αποτελείται από δεκαπέντε (15) μέλη ως εξής:

**Α.** Τρείς(3)Δημοτικοί Σύμβουλοι εκ των οποίων ένας (1) από τη μειοψηφία.

**Β.** Οκτώ (8) Δημότες εκ των οποίων ένας (1) από τη μειοψηφία.

**Γ.** Δύο (2) Διευθυντές σχολικών μονάδων Πρωτοβάθμιας Εκπαίδευσης εκ των πέντε αρχαιοτέρων.

**Δ.** Μία (1) εκ των αρχαιοτέρων Νηπιαγωγών.

**Ε.** Ένας (1) Εκπρόσωπος της Ένωσης Συλλόγων Γονέων και στη περίπτωση που δεν υπάρχει Ένωση Γονέων ένας (1) Εκπρόσωπος των υφισταμένων Συλλόγων Γονέων κατά προτεραιότητα μεγέθους σε μαθητικό δυναμικό σχολικής μονάδας.

**Πρόεδρος** . Μετά τον ορισμό των μελών και σε περίπτωση που μέλος έχει ορισθεί από το Δημοτικό Συμβούλιο ο Δήμαρχος αυτός αυτοδικαίως καθίσταται Πρόεδρος. Σε άλλη περίπτωση το Δημοτικό Συμβούλιο εκλέγει τον Πρόεδρο και τον Αντιπρόεδρο από τα μέλη της πλειοψηφούσας παράταξης**» .**

**Ο ΑΝΤΙΔΗΜΑΡΧΟΣ ΠΑΙΔΕΙΑΣ ΚΑΙ ΔΙΑ ΒΙΟΥ ΜΑΘΗΣΗΣ**

|  |  |
| --- | --- |
|  | ΚΑΛΟΓΕΡΟΠΟΥΛΟΣ ΚΩΝΣΤΑΝΤΙΝΟΣ |

**Συνημμένα**

-Η με αριθμό 356/19 απόφαση του Δημοτικού Συμβουλίου.

**Κοινοποίηση:**

* Γραφείο Δημάρχου
* Γραφείο Γενικού Γραμματέα
* Αντιδήμαρχο Παιδείας και Δια Βίου Μάθησης
* Πρόεδρο της Σχολικής Επιτροπής Πρωτοβάθμιας Εκπαίδευσης
* Δ/νση Πολιτισμού, Παιδείας και Νέας Γενιάς
* Τμήμα Παιδείας και Δια Βίου Μάθησης